দিল্লির প্রাক্তন মন্ত্রী সত্যেন্দ্রর বিরুদ্ধে বিচার শুরুর অনুমতি রাষ্ট্রপতির

ওয়েব ডেস্ক: দিল্লিতে (Delhi) আম আদমি পার্টির (AAP) সরকারের প্রাক্তন মন্ত্রী সত্যেন্দ্র জৈনের (Satyendra Jain) বিরুদ্ধে বিচার প্রক্রিয়া শুরুর অনুমতি দিলেন রাষ্ট্রপতি দ্রৌপদী মুর্মু। বেআইনি অর্থ নয়ছয় মামলায় ইতিমধ্যে কেন্দ্রীয় তদন্তকারী সংস্থা তাঁর বিরুদ্ধে চার্জশিট জমা দিয়েছে। দেড় বছর জেলে ছিলেন তিনি। ২০২২ সালে ইডি তাঁকে গ্রেফতার করে। যদি এই ঘটনাকে আপ সুপ্রিমো অরবিন্দ কেজরিওয়াল রাজনৈতিক উদ্দেশ্যপ্রণোদিত বলে জানিয়েছিলেন।

ইডি (ED) জানিয়েছে, সত্যেন্দ্র জৈনের বিরুদ্ধে তাদের হাতে যথেষ্ট প্রমাণ রয়েছে। স্বরাষ্ট্রমন্ত্রক ভারতীয় নাগরিক সুরক্ষা সংহিতার ২১৮ ধারায় এর জন্য অনুমতি চেয়েছিল। ২০১৫-১৬ সালে তিনি মন্ত্রী থাকাকালীন দুর্নীতি করেন। ইডির অভিযোগপত্রে এর উল্লেখ রয়েছে।

আরও পড়ুন: নতুন মুখ্য নির্বাচন কমিশনার নিয়োগে প্রশ্ন রাহুল গান্ধীর

আপের অভিযোগ, সরকারের তরফে প্রেসিডেন্টের অনুমোদন চাওয়াও রাজনৈতিক ষড়যন্ত্রের। দলকে বেকায়দায় ফেলতেই এটা করা হয়েছে। আপের রাজ্যসভা সাংসদ সঞ্জয় সিং অভিযোগ তুলেছেন, কেন্দ্রীয় সরকার আপকে টার্গেট করতে কেন্দ্রীয় তদন্তকারী সংস্থাকে ব্যবহার করছে।

দেখুন অন্য খবর: